Heldebegrafnis vir Iyambo - Mense - Republikein
Saturday, June 15th, 22:28:06
23 May 2019 | Mense
Denver Kisting – Dr. Nickey Iyambo, Namibië se ontslape eerste visepresident, gaan volgende Saterdag ’n heldebegrafnis ontvang.
Volgens dr. Alfredo Hengari, woordvoerder van pres. Hage Geingob, sal die begrafnis deur ’n roudiens die vorige dag in die parlementstuine voorafgegaan word.
In ’n onderhoud met #Kletskompas het Hengari vanoggend gesê ’n ander roudiens is geskeduleer vir oormôre (Saterdag) by Oniimwandi in die Onayenakiesafdeling in die Oshikotostreek waar Iyambo oorspronklik vandaan kom.
Iyambo is die afgelope Sondag op 82-jarige ouderdom in Windhoek oorlede. SA se Top 5 Landgoedwyne is aangekondig
Na ‘n rekord aantal 276 inskrywings vir die sewende jaarlikse Novare SA Terroir Wyntoekennings is die eerste ooit SA Terroir Top 5 Landgoedwyne deur ‘n paneel van sewe ervare wynkenners gekeur. Suid-Afrika se top vyf landgoedwyne is Groot Constantia Chardonnay 2011, Kaapzicht Steytler Pentagon 2008 (rooi versnit), Kaapzicht Steytler Pinotage 2008, Neethlingshof Short Story Collection Maria 2011 (natuurlike soet) en Wildekrans Chenin Blanc Barrel Selection 2010.
Uit al die inskrywings van landgoedwyne word die top wynlandgoed aangewys en die wenner van die 2012 Novare-trofee vir SA Terroir Top Wynlandgoed is Wildekrans Landgoed tussen Grabouw en Elgin in die Botrivier-wyk van die Walker Bay distrik. Die Wildekrans Chenin Blanc Barrel Selection 2010 is een van die vyf wyne wat die hoogste punte behaal het uit al die inskrywings vir die kompetisie en is gekeur as een van die Top 5 Landgoedwyne, asook die Nasionale Wenner van Chenin blanc. Nog twee Wildekrans-wyne is wenners in die Walker Bay-distrik, terwyl nog ‘n wyn ‘n bogemiddelde puntetoekenning gekry het. Dit was ‘n baie nou stryd met die naaswenner Kaapzicht met twee Nasionale Wenners en dieselfde wyne wat ook gekeur is onder die Top 5 Landgoedwyne, terwyl nog ‘n wyn bogemiddelde punte gekry het.
“Die fokus van die jaarlikse Novare SA Terroir Wyntoekennings is op die produsente wat met ‘n passie wynterrein perfeksioniste geword het. Dit is die perfekte kombinasie van grond, klimaat, wingerdbestuur en wynbereiding. Slegs wyne gesertifiseer as ‘n Wyn van Oorsprong (WO) van ‘n enkelwingerd, landgoed, wyk of klein distrik wat nie in wyke verdeel is nie kan ingeskryf word,” sê stigter en projekleier Marius Labuschagne.
Die 2012 Novare SA Terroir Wyntoekennings vir kultivarwyne, rooi en wit versnitte, rosé, vonkelwyn en dessertwyne is: Groot Constantia Gouverneurs Reserve White 2010 (wit versnit), Wildekrans Chenin Blanc Barrel Selection 2010, Kaapzicht Steytler Pentagon 2008 (rooi versnit), Kaapzicht Steytler Pinotage 2008, KWV Mentors Viognier 2011, Jordan The Real McCoy Riesling 2011, Lisha Nelson Cabernet Franc 2008, Nuy Chardonnay 2009, Nuy Wit Muskadel 2007, Diemersdal Sauvignon Blanc Reserve 2012, Anura Cabernet Sauvignon Reserve 2007, Anura Syrah Limited Release 2007 (Shiraz), De Krans Cape Vintage Reserve 2008 (port), La Motte Brut Cap Classique 2009 (vonkelwyn), Neethlingshof Gewürztraminer 2012, Neethlingshof Short Story Collection Maria 2011 (natuurlike soet), Welbedacht Merlot 2005, Signatures of Doolhof Malbec 2010 en David Nieuwoudt Ghost Corner Semillon 2010.
Die wynbouterrein wat die meeste top presterende wyne opgelewer het, is ook vir die derde jaar vereer. Die wenner van die 2012 Novare-trofee vir SA Terroir Top Wyngebied is toegeken aan Stellenboschkloof in die Stellenbosch distrik. Jordan Landgoed en Neethlingshof Landgoed was die hoofrolspelers met drie Nasionale Wenners, een van die Top 5 Landgoedwyne en ses wenners in die Stellenbosch Distrik.
“Die Novare SA Terroir Wyntoekennings is nou in sy sewende jaar en dit het jaarliks gegroei met ‘n rekord aantal inskrywings elke keer. Ons is met passie betrokke omdat die unieke en spesiale wynbougebiede in Suidelike Afrika altyd ‘n onderwerp en ‘n smaakvolle ontdekkingstog vir plaaslike en internasionale wynliefhebbers moet wees. Die verskeidenheid van puik terroirs aan die suidepunt van Afrika verdien sy eie erkenning en moet altyd ten volle benut word. Ons is trots om betrokke te wees,” sê Derrick Roper, uitvoerende hoof van Novare.
Die 2012 beoordelaar was Andrea Freeborough, Dave Hughes, David Biggs, Guy Webber, Irina von Holdt, Marilyn Cooper en Pierre Marais. Die tegniese koordineerder is Charl Theron. Die uitslae is gemonitor deur Novare se rekeninge-afdeling. Vir volledige uitslae in al die gebiede besoek www.terroirwineawards.co.za.
Uitgereik deur ML Kommunikasie. Tree in verbinding met Marius Labuschagne by 021 975 8166 of 079 640 6800.
Nasionale wenners gevolg deur area-wenners
2012 SA Terroir Wyntoekennings Nasionale Wenners
Top Wit Versnit: Groot Constantia Gouverneurs Reserve White 2010
Top Rooi Versnit: Kaapzicht Steytler Pentagon 2008
Top Muskadel: Nuy Wit Muskadel 2007
Top Vonkelwyn: La Motte Brut Cap Classique 2009
Top Natuurlike Soetwyn: Neethlingshof Short Story Collection Maria 2011
2012 SA Terroir Wyntoekennings Area-wenners
Stellenbosch Distrik Terroir Toekennings (insluitend Stellenbosch-wyke)
Walker Bay en Cape Agulhas Distrikte Terroir Toekennings
Top Wit Versnit Hermanuspietersfontein Die Bartho 2011
Top Rooi Versnit: Wildekrans Cape Blend Barrel Selection 2010
Top Pinotage: Springfontein Jonathans Ridge Single Vineyard Pinotage 2009
Top Wit Versnit: Bon Courage Hillside White 2012
Top Natuurlike Soetwyn: Bon Courage Gewürztraminer SLH 2012
Top Vonkelwyn: Bon Courage Blanc de Blanc 2008
Top Muskadel: Bon Courage White Muscadel 2012
Top Rooi Versnit: Diemersdal Private Collection: 2010
Top Natuurlike Soetwyn: De Grendel Sauvignon Blanc NLH 2012
Breedekloof Distrik Terroir Toekennings
Top Vonkelwyn: Hendrik Lodewyk Cap Classique NV
Top Muskadel: Slanghoek Red Muscadel 2011
Wellington Distrik en Voor-Paardeberg Wyk Terroir Toekennings
Paarl Distrik Terroir Toekennings (insluitend Paarl-wyke)
Top Vonkelwyn: Anura Brut 2007
Simonsberg-Paarl Wyk Terroir Toekennings
Constantia Wyk, Houtbaai Wyk en Kaappunt Distrik Terroir Toekennings
Top Rooi Versnit: Constantia Glen Five 2008
Top Muskadel: Boplaas Muscadel 2011
Franschhoekvallei Distrik Terroir Toekennings
Devonvallei, Papegaaiberg en Polkadraai Heuwels Wyke Terroir Toekennings
Top Rooi Versnit: Meerlust Rubicon 2007
Simonsberg-Stellenbosch Wyk Terroir Toekennings
Elgin Distrik Terroir Toekennings
Olifantsrivier Streek, Lambertsbaai en Cederberg Wyke Terroir Toekennings
Overberg Distrik Terroir Toekennings